Els guanyadors i les guanyadores dels premis Ciutat de Sagunt 2023 presenten les seues obres en la Via del Pòrtic
18 d’octubre 2024

![](/media/h0abwsj1/img_2191_c.jpg?width=850&height=566.6666666666666)

El Gabinet de Promoció del Valencià ha presentat els llibres guanyadors dels premis literaris Ciutat de Sagunt 2023 esta mateixa vesprada en la Via del Pòrtic. Les obres distingides en l'edició XXVI d'este certamen literari van ser la novel·la _Només una._ _Que si no, faré tard_ de Begoña Chorques, el poemari _Desembosc_ de Joan Gregori Albiol i de la peça teatral _El pes de l'aigua_ de Manuel Maestro.

Després de l'acte de presentació dels tres llibres publicats per Onada Edicions, l'Ajuntament de Sagunt ha regalat els exemplars al públic assistent i els autors i les autores dels mateixos han firmat les seues creacions literàries.

Cal esmentar l'assistència de la regidora de Normalització Lingüística, Patricia Sánchez, qui manifestat que hui han conegut de prop als guardonats dels premis literaris Ciutat de Sagunt 2023: "Aquestes estones servixen no sols per a conèixer les obres guanyadores, sinó per a enriquir-nos de la nostra llengua i la nostra cultura de la mà d'autors i autores amb una gran trajectòria en la difusió i el foment dels nostres costums, vivències i, sobretot, de la cultura valenciana".

Este esdeveniment amb el qual es tanca la passada edició dels Ciutat de Sagunt ha servit d'aperitiu abans de la gala de lliurament dels premis literaris d'enguany, esdeveniment gratuït que tindrà lloc divendres que ve 25 d'octubre en el Centre Cultural Mario Monreal.

*   [](http://www.facebook.com/sharer.php?u=https://aytosagunto.es/va/actualitat/els-guanyadors-i-les-guanyadores-dels-premis-ciutat-de-sagunt-2023-presenten-les-seues-obres-en-la-via-del-portic/ "Facebook")
*   [](http://twitter.com/share?url=https://aytosagunto.es/va/actualitat/els-guanyadors-i-les-guanyadores-dels-premis-ciutat-de-sagunt-2023-presenten-les-seues-obres-en-la-via-del-portic/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-guanyadors-i-les-guanyadores-dels-premis-ciutat-de-sagunt-2023-presenten-les-seues-obres-en-la-via-del-portic/ "Linked In")
*   [](mailto:?body=https://aytosagunto.es/va/actualitat/els-guanyadors-i-les-guanyadores-dels-premis-ciutat-de-sagunt-2023-presenten-les-seues-obres-en-la-via-del-portic/)